ใช้น้ำแข็งในการนวดคลึง ใช้ไอซ์แพ็คหรือถุงน้ำแข็งประคบที่หลัง
งานวิจัยบางชิ้นได้แสดงผลว่าการใช้น้ำแข็งนวดจะสามารถแทรกซึมเข้าไปถึงไฟเบอร์ของกล้ามเนื้อได้รวดเร็วกว่าและจะช่วยให้คุณหายจากอาการปวดได้ดีกว่าการใช้ไอซ์แพ็ค คุณอาจจะทำเองหรือซื้อน้ำแข็งที่ใช้นวดก็ได้เพื่อช่วยบรรเทาอาการปวดนี้  ทำก้อนน้ำแข็งเองโดยการเทน้ำเย็นประมาณ 1/3 ไปยังถ้วยกระดาษหรือสไตโรโฟม วางแก้วนี้ที่บริเวณเรียบๆ ในช่องฟรีซจนกว่ามันจะแข็งตัวเป็นน้ำแข็ง  ทำน้ำแข็งหลายก้อนในคราวเดียวเพื่อที่ว่าคุณจะได้ไม่ต้องรอน้ำแข็งตัวในแต่ละครั้งที่คุณต้องการใช้น้ำแข็งที่แผ่นหลัง คุณสามารถใช้ก้อนน้ำแข็งธรรมดามาเป็นน้ำแข็งสำหรับนวดได้  บางบริษัทนั้นผลิตน้ำแข็งสำหรับนวดที่มีขายทั่วไปซึ่งคุณสามารถซื้อได้ที่ร้านขายยาหรือร้านค้าอุปกรณ์กีฬา แม้ว่าคุณอาจจะเอื้อมไปที่บริเวณตรงหลังที่คุณรู้สึกปวด แต่มันจะง่ายกว่าถ้าขอให้เพื่อนหรือคนในครอบครัวช่วย นี่จะช่วยให้คุณผ่อนคลายและได้รับประโยชน์จากการใช้น้ำแข็งนวดได้มากที่สุด นั่งหรือนอนในตำแหน่งที่คุณรู้สึกสบายและผ่อนคลายขณะที่คุณใช้น้ำแข็งนวด นี่จะช่วยให้คุณใช้น้ำแข็งนวดได้มีประสิทธิภาพยิ่งขึ้นและอาจจะช่วยบรรเทาอาการปวดของคุณได้เร็วขึ้นด้วย  หากคุณอยู่ที่บ้าน ใช้น้ำแข็งนวดขณะที่นอนลงไปจะเป็นเรื่องง่ายกว่า หากคุณอยู่ที่ที่ทำงาน คุณอาจจะนั่งที่พื้นบริเวณพื้นที่ที่งานของคุณหรือคอกทำงาน หรือนั่งด้านหน้าของเก้าอี้ถ้านั่นทำให้คุณรู้สึกสบาย แกะถ้วยที่หุ้มน้ำแข็งไว้บางส่วนประมาณ 2 นิ้ว (5 เซนติเมตร) ให้น้ำแข็งโผล่ออกมา วิธีนี้จะทำให้มีน้ำแข็งออกมาเพียงพอเพื่อที่จะนวดที่หลังบริเวณที่ปวดของคุณขณะเดียวกันก็มีกระดาษกั้นระหว่างมือกับน้ำแข็งด้วยเพื่อที่มือของคุณจะไม่หนาวเย็นหรือถูกน้ำแข็งกัด ขณะที่น้ำแข็งละลายระหว่างการนวด ให้ค่อยๆ แกะเปลือกแก้วออกไป เมื่อคุณแกะน้ำแข็งจากถ้วยแล้ว ให้ค่อยๆ เริ่มถูนวดไปบริเวณของแผ่นหลังที่รู้สึกปวด นี่จะช่วยให้มันแทรกซึมลึกเข้าไปถึงกล้ามเนื้อและบรรเทาอาการปวดอย่างรวดเร็ว  ถูน้ำแข็งวนๆ เบาๆ ที่แผ่นหลัง  ถูนวดบริเวณที่ปวดเป็นเวลา 8-10 นาทีต่อการใช้ 1 ครั้ง  คุณสามารถใช้น้ำแข็งนวดได้ 5 ครั้งต่อวัน หากผิวหนังของคุณเย็นเกินไปหรือเริ่มชา ให้หยุดใช้น้ำแข็งนวดจนกว่าผิวหนังจะอุ่นขึ้น ใช้น้ำแข็งนวดไปเรื่อยๆ เป็นเวลา 2-3 วัน นี่จะทำให้แน่ใจว่าการบรรเทาด้วยวิธีนี้นั้นได้ผลและจะช่วยบรรเทาอาการปวดและการอักเสบ น้ำแข็งนั้นได้ผลมากๆ เมื่อใช้ติดต่อกันเป็นเวลา 2-3 วัน ลองใช้ยาแก้ปวดที่หาซื้อได้ตามร้านขายยาเพื่อช่วยเสริมการใช้น้ำแข็งนวดเพื่อลดอาการปวดและบรรเทาอาการอักเสบ นี่จะช่วยให้คุณมีอาการดีขึ้นและหายเร็วขึ้นด้วย  คุณสามารถใช้ยาแก้ปวดประเภทใดก็ได้ เช่น แอสไพริน อะเซตามิโนเฟน ไอบูโพรเฟน ซินเฟล็กซ์ (Naproxen Sodium)  ยาในกลุ่ม NSAID อย่างไอบูโพรเฟน แอสไพริน และซินเฟล็กซ์ (Naproxen Sodium) สามารถลดอาการบวมและอาการอักเสบที่ทำให้เกิดอาการปวดยิ่งขึ้น หากอาการปวดหลังของคุณยังไม่หายไปเมื่อใช้น้ำแข็งบรรเทาไป 2-3 วัน ให้นัดพบแพทย์ดู แพทย์จะสามารถระบุอาการที่แฝงอยู่หรือให้คุณรับการรักษาในระดับสูงขึ้นเพื่อบรรเทาอาการปวด ถ้าคุณกำลังเผชิญกับอาการปวดหลังอยู่และอยากใช้ไอซ์แพ็คหรือถุงน้ำแข็งมาบรรเทาอาการปวด คุณอาจจะทำไอซ์แพ็คเองหรือซื้อมาก็ได้ จะเป็นนไอซ์แพ็คที่ขายกันทั่วไปหรือถุงผักแช่แข็งก็ใช้ได้ ไม่ว่าจะเป็นแบบไหนมันก็สามารถช่วยบรรเทาอาการปวดและการอักเสบ  คุณสามารถซื้อไอซ์แพ็คที่ขายทั่วไปที่ผลิตมาโดยเฉพาะเพื่อใช้กับแผ่นหลังได้ที่ร้านขายยาหรือร้านขายเวชภัณฑ์ทางการแพทย์ ทำไอซ์แพ็คเย็นๆ ด้วยการเทน้ำ 3 ถ้วย (710 มิลลิลิตร) และดีเนเจอร์แอลกอฮอล์ (denatured alcohol) 1 ถ้วย (237 มิลลิลิตร) ไปในถุงฟรีซขนาดใหญ่ จากนั้นให้ใส่ลงไปในถุงฟรีซอีกถุงหนึ่งเพื่อป้องกันไม่ให้มันหยดออกมา แช่ไว้ในช่องฟรีซจนกว่าจะแข็งตัว คุณอาจจะใส่น้ำแข็งก้อนเล็กๆ หรือน้ำแข็งบดลงไปในถุงพลาสติกเพื่อทำไอซ์แพ็ค คุณใช้ถุงผักแช่แข็งก็ได้ ซึ่งอาจจะเหมาะกับด้านหลังของคุณ ก่อนที่จะประคบไอซ์แพ็คลงไป ให้ห่อมันด้วยผ้าขนหนูหรือผ้าธรรมดา นอกจากจะทำให้หลังของคุณไม่เปียกแล้วและทำให้แพ็คน้ำแข็งอยู่กับที่ มันจะช่วยปกป้องผิวหนังของคุณไม่ให้ชา ผิวไหม้จากความเย็น หรือถูกน้ำแข็งกัด  เป็นเรื่องสำคัญมากที่จะใช้ผ้าขนหนูต้องห่อไอซ์แพ็คสีน้ำเงินที่ซื้อมา มันจะเย็นกว่าน้ำที่แช่เย็นและความเย็นอาจจะกัดผิวหนังได้ คุณควรที่จะรู้สึกสบายๆ เมื่อใช้น้ำแข็งประคบที่แผ่นหลัง ให้หาสถานที่สบายๆ ที่คุณสามารถนอนหรือนั่งและทำให้คุณผ่อนคลาย บรรเทาอาการปวด และได้รับประโยชน์ของการประคบน้ำแข็งได้เต็มที่ หากคุณนอนลงก็จะสามารถใช้น้ำแข็งประคบได้ง่ายกว่า อย่างไรก็ตาม ถ้าตอนนั้นคุณทำงานอยู่ มันอาจจะไม่สามารถทำได้ คุณสามารถใช้น้ำแข็งประคบเมื่อนั่งอยู่บนเก้าอี้หรือให้มันอยู่ระหว่างแผ่นหลังของคุณกับเก้าอี้ เมื่อคุณอยู่ในท่าสบายๆ แล้ว ให้วางไอซ์แพ็คไปที่บริเวณแผ่นหลังที่ทำให้คุณเจ็บ นี่จะช่วยบรรเทาอาการเจ็บทันทีและลดการอักเสบที่จะยิ่งทำให้คุณเจ็บปวดกว่าเดิม  ประคบไอซ์แพ็คตรงบริเวณที่ปวดไม่เกิน 20 นาทีต่อครั้ง หากใช้เวลาน้อยกว่า 10 นาทีนั้นอาจจะไม่มีประสิทธิภาพนักแต่การใช้เวลามากเกินไปก็จะทำให้บาดเจ็บได้ ดังนั้นให้ใช้เวลาแค่ 15-20 นาที การใช้ไอซ์แพ็คนานกว่า 20 นาทีอาจจะทำร้ายผิวหนัง (ผิวไหม้จากความเย็น) และเนื้อเยื่อที่อยู่ด้านล่าง  คุณสามารถใช้ไอซ์แพ็คหลังจากทำกิจกรรมหรือออกกำลังกายแต่อย่าทำก่อน เพราะนี่จะทำให้สมองของคุณอาจจะไม่ได้รับสัญญาณอาการบาดเจ็บที่สำคัญเพื่อที่จะหยุดยั้ง  หากไอซ์แพ็คของคุณไม่คลอบคลุมทั่วพื้นที่แผ่นหลังที่เจ็บ คุณอาจจะใช้น้ำแข็งที่บางจุดเพื่อช่วยบรรเทา คุณอาจจะใช้ผ้าพันแผลยางยืดหรือพลาสติกแรปอาหารเพื่อยึดไอซ์แพ็คให้อยู่กับที่ ลองใช้ยาแก้ปวดที่หาซื้อได้ตามร้านขายยาทั่วไปพร้อมกับการใช้น้ำแข็งด้วย การใช้ทั้งสองวิธีผสมผสานกันจะช่วยบรรเทาอาการเจ็บได้เร็วขึ้นและยังช่วยควบคุมการอักเสบ  ทานอะเซตามิโนเฟน ไอบูโพรเฟน แอสไพริน นาพรอกเซนโซเดียเพื่อช่วยบรรเทาอาการปวดหัวของคุณ  ยาในกลุ่ม NSAID อย่าง แอสไพริน ไอบูโพรเฟน และซินเฟล็กซ์ (Naproxen Sodium) จะช่วยบรรเทาอาการอักเสบด้วย น้ำแข็งนั้นช่วยได้มากในการบรรเทาอาการเจ็บที่หลังภายในไม่กี่วันเมื่อคุณสังเกตว่ามีอาการเจ็บทันที ให้ใช้น้ำแข็งประคบไปเรื่อยๆ จนกระทั่งคุณไม่รู้สึกปวดแล้วหรือไปพบแพทย์ถ้าอาการปวดหลังยังไม่หายไป  คุณสามารถใช้น้ำแข็งไปประคบได้มากถึง 5 ครั้งต่อวันเป็นเวลาอย่างน้อย 45 นาทีในระหว่างการรักษา  การใช้น้ำแข็งประคบอย่างต่อเนื่องจะทำให้เนื้อเยื่อมีอุณหภูมิต่ำลงและจะช่วยลดการอักเสบและอาการเจ็บปวด ปรึกษากับแพทย์หากการใช้น้ำแข็งประคบไม่ได้ช่วยให้ดีขึ้นหลังจากผ่านไป 1 อาทิตย์หรือคุณรู้สึกปวดจนไม่สามารถทนได้ แพทย์สามารถรักษาอาการปวดได้เร็วและมีและสิทธิภาพมากกว่า และสามารถระบุสาเหตุที่แฝงอยู่ของอาการปวด
ทำก้อนน้ำแข็งสำหรับนวดเองหรือหาซื้อมา. ขอให้เพื่อนหรือคนในครอบครัวช่วยเหลือคุณ. อยู่ในตำแหน่งที่ผ่อนคลาย. แกะน้ำแข็งออก. ถูนวดน้ำแข็งไปที่บริเวณที่ปวด. ใช้น้ำแข็งนวดซ้ำ. ใช้ยาแก้ปวดเสริมการใช้น้ำแข็งนวด. นัดพบแพทย์. เตรียมไอซ์แพ็ค. ห่อไอซ์แพ็คด้วยน้ำแข็งหรือผ้า. หาพื้นที่สบายๆ ในการประคบไอซ์แพ็ค. ประคบไอซ์แพ็คที่แผ่นหลัง. ใช้น้ำแข็งและยาแก้ปวด. ให้ใช้การบรรเทาอาการเช่นนี้เป็นเวลา 2-3 วัน. ไปพบแพทย์.
https://www.wikihow.com/Apply-Ice-to-Relieve-Back-Pain https://www.wikihow.com/Apply-Ice-to-Relieve-Back-Pain
Using Ice Massage Treatment Placing an Ice Pack on Your Back